laion/Wikipedia-Exotic huggingface dataset:
הופר פן

הופר ג'ק פן (באנגלית: Hopper Jack Penn; נולד ב-6 באוגוסט 1993) הוא שחקן אמריקאי. פן נולד בלוס אנג'לס, קליפורניה ב-6 באוגוסט 1993, בנם של השחקן זוכה פרס האוסקר שון פן ושל השחקנית רובין רייט. סבו מצד אביו הוא במאי הקולנוע ליאו פן (אנ'). אחותו הגדולה דילן פן, גם היא שחקנית. הוא נקרא, הופר ג'ק פן, בשל החברות הקרובה של אביו עם השחקנים דניס הופר וג'ק ניקולסון. לאחר מספר תפקידים קטנים בסרטים קצרים, בשנת 2016 הופר פן עשה את הופעת הבכורה שלו בסרט העלילתי של אביו "הפנים האחרונות". שנה לאחר מכן הוא שיחק בתפקיד משנה בסרט המלחמה הסאטירי "מכונת מלחמה" אשר מבוססת על סיפורו של הגנרל סטנלי מק'קריסטל. בשנת 2018 שיחק במותחן "Between Worlds". הסרט בו כיכב לצד ניקולס קייג' ופרנקה פוטנטה הוקרן בבכורה ב-"Fantastic Fest". בשנת 2020 שיחק בסרט "Puppy Love", ובשנת 2021 השתתף בסרט הפעולה "The Cleaner" ובסרט הדרמה של אביו, "חיים במנוסה" לצד אחותו דילן שמשחקת בסרט בתפקיד ראשי. בשנת 2022 שיחק בתפקיד ראשי של פרנק בסרט "Signs of Love" של קלרנס פולר. בסרט משתתפת גם אחותו דילן פן. הסרט הוקרן בבכורה בפסטיבל ברוקלין ביוני 2022. כשהיה בן 24, בתחילת אפריל 2018, מצאו שוטרי תנועה במשטרת נברסקה מריחואנה, אמפטמינים ופטריות פסיכואקטיביות ברכבו. הוא נעצר בגין החזקת סמים והועבר לכלא מחוז המילטון. הופר פן, במסד הנתונים הקולנועיים IMDb (באנגלית) הופר פן, במסד הנתונים הקולנועיים KinoPoisk (ברוסית) Hopper Penn. In: rateyourmusic.com. Abgerufen am 17. Mai 2022. 25th Brooklyn Film Festival Announces Lineup. Opens with 'Signs of Love'. In: vimooz.com, 11. Mai 2022. Drogenbesitz: Sohn von Sean Penn und Robin Wright festgenommen. In: Augsburger Allgemeine Zeitung, 6. April 2018.
נאדי הבלש בארץ הצעצועים

נאדי הבלש בארץ הצעצועים (באנגלית: Noddy, Toyland Detective) היא סדרת טלוויזיה אמריקאית-בריטית-צרפתית לילדים בהנפשה ממוחשבת, שמבוססת על סדרת הספרים "נדי" מאת איניד בלייטון. הסדרה בוימה על ידי אלברט פריירה-לזארו ופביאן למאיטר, והופקה על ידי Gaumont Animation ו-DreamWorks Animation Television. הסדרה שודרה בארצות הברית בערוץ Universal Kids, בבריטניה בערוץ Channel 5 ובצרפת בערוצים France 5 ו-+Piwi. תקופת השידור המקורית של הסדרה הייתה מ-18 באפריל 2016 עד 22 במרץ 2020. בישראל הסדרה שודרה לראשונה בדיבוב לעברית בשנת 2017 בערוץ הופ!. הסדרה היא בת שתי עונות ו-104 פרקים באורך 11 דקות. שיר הפתיחה של הסדרה בעברית בוצע על ידי איתי סולומון ועינת אזולאי. הסדרה עוקבת אחר נאדי, אשר יוצא בכל פרק לחקור ולפתור תעלומות המתרחשות בארץ הצעצועים. הדיבוב העברי בוים על ידי אורנה כץ, והופק על ידי יעל אללוף וליאור ידידיה. בנוסף, בדיבוב העברי דיבבו גם אמנון וולף, גדי לוי ואורנה כץ. "נאדי הבלש בארץ הצעצועים", במסד הנתונים הקולנועיים IMDb (באנגלית) "נאדי הבלש בארץ הצעצועים", באתר נטפליקס "נאדי הבלש בארץ הצעצועים", במסד הנתונים הקולנועיים KinoPoisk (ברוסית) נאדי הבלש בארץ הצעצועים, במיזם "אישים" לתיעוד היצירה הישראלית
אהבה ממבט שלישי

אהבה ממבט שלישי (באנגלית: Crossing Delancey) הוא סרט קולנוע אמריקאי מסוגת קומדיה רומנטית משנת 1988 בבימויה של ג'ואן מילקין סילבר, עם איימי אירווינג, פיטר ריגרט ורייזל בוז'יק בתפקידים הראשיים. התסריט נכתב על ידי סנדרה סנדלר והוא מבוסס על המחזה שלה "Crossing Delancey" שהועלה בישראל בשם "אהבה ממבט שלישי". השם באנגלית הוא על רחוב דלאנסי בלואר איסט סייד שבו יש אוכלוסייה יהודית גדולה ובו מתרחשת רוב העלילה. העלילה היא על בחורה יהודייה רווקה שגרה באפר איסט סייד שסבתה קשורה אליה מאוד ורוצה לשדך לה בכל מחיר בחור יהודי טוב מהלוור איסט סייד כדי שתקים משפחה. את הסבתא מגלמת רייזל בוז'יק (אנ') שחקנית תיאטרון יידיש ותיקה שזה לה תפקידה היחיד בקולנוע. היא ביקרה בישראל ב-1988 והתראיינה על ידי רבקה מיכאלי בתוכנית סיבה למסיבה. בסרט יש גם תיאור של טקס ברית מילה. איימי אירווינג הייתה מועמדת לפרס גלובוס הזהב לשחקנית הטובה ביותר - סרט קומדיה או מוזיקלי. איזבל "איזי" גרוסמן (איימי אירווינג) היא בחורה יהודייה רווקה בת 33 המתגוררת לבדה באפר איסט סייד ועובדת בחנות ספרים גדולה בה מתארחים סופרים המרצים על ספרם החדש ומוכרים אותו עם חתימתם. בין האורחים הסופר אנטון מה (ירון קרבה) המרצה על ספרו החדש "איש המערות" ואיזי נמשכת אליו ומארגנת לו מכירה מוצלחת. הוריה של איזי גרים בפלורידה, והיא קשורה קשר אמיץ עם סבתה אידה קנטור המכונה "באבי" (רייזיל בוז'יק) שגרה בלוור איסט סייד בשכונה יהודית שכולם מכירים את כולם. באבי מודאגת שאיזי עדיין רווקה ומתקשרת עם השדכנית חנה מנדלבאום (סילביה מיילס) והיא מציעה לה את סאם פוזנר (פיטר ריגרט) בעל חנות חמוצים בשוק. אמנם גבר יהודי נאה ונימוסי אבל היא דוחה את בקשתו לצאת לבלות. לדעתה הוא בעל רמה תרבותית נמוכה בהשוואה לזו שהיא מכירה בחנות הספרים. איזי מרגישה קצת נקיפות מצפון ורוצה לשדך לסאם את חברתה מרילין (סוזי רוץ'). היא מזמינה את סאם לדייט במסעדה ובאמצע "מכירה" לו את מרילין. סאם נעלב, מנתק את הקשר ומתחיל לצאת עם מרילין. עם הזמן משתנה יחסה לסאם לאחר שמתברר לה כי לא הוא יזם את הקשר עם השדכנית וכי התאהב בה עוד כשהייתה קטנה בשכונה. היא מזמינה את סאם לפגישה בחנות הספרים עם הסופרת פאולין סוויפט (רוזמרי האריס). סאם משתעמם והם יוצאים לרגע וקובעים להיפגש למחרת בדירתה של באבי. למחרת מגיע אנטון לחנות ומשכנע אותה לבוא לדירתו. הם מתחילים לשתות ולהתגפף אבל מתברר לה שאנטון רוצה אותה כעוזרת לספרו הבא ולא כשותפה לחיים. היא עוזבת אותו במהירות ונוסעת בטקסי עם נהג מהיר ושתוי ברחובות ניו יורק. כשהיא מגיעה לדירת הסבתא היא רואה אותה ישנה על הספה ומבינה שסאם הסתלק והיא איבדה אותו. היא מתאוששת כשהוא מגיע מהמרפסת והם מתחילים לרקוד לעיניה של באבי המאושרת. "אהבה ממבט שלישי", במסד הנתונים הקולנועיים IMDb (באנגלית) "אהבה ממבט שלישי", באתר AllMovie (באנגלית) "אהבה ממבט שלישי", באתר Rotten Tomatoes (באנגלית) "אהבה ממבט שלישי", באתר Box Office Mojo (באנגלית) "אהבה ממבט שלישי", במסד הנתונים הקולנועיים KinoPoisk (ברוסית) רבקה מיכאלי מראיינת את רייזל בוז'יק בתוכנית "סיבה למסיבה", באתר יוטיוב אהבה ממבט שלישי, באתר TCM קדימון לאהבה ממט שלישי, באתר יוטיוב הפגישה של איזי ובאבי עם השדכנית חנה, באתר יוטיוב הפגישה של איזי, פול, באבי והשדכנית, באתר יוטיוב ויכוח בין באבי לאיזי, באתר יוטיוב סצנת הסיום, באתר יוטיוב רון גואטה, סבתא היפר אקטיבית, חדשות, 29 בדצמבר 1988
ראוויה סעוד אל-בוסעידי

ראויה בנת סעוד אל-בוסעידי (באנגלית: Rawya Saud Al Busaidi; בערבית: راوية بنت سعود البوسعيدية) היא האישה הראשונה בעומאן שמונתה לתפקיד שרה בממשלה. אל-בוסעידי מונתה בשנת 2004 לשרה להשכלה גבוהה, על ידי הסולטאן קאבוס בן סעיד אאל סעיד ושימשה בתפקידה עד שנת 2020. לפני מינויה לתפקיד היא כיהנה ברציפות כמנכ"לית של שתי מִנהלות שונות במשרד ההשכלה הגבוהה ולאחר מכן כתת-מזכירה. במהלך תפקידה היא תרמה רבות להשכלה גבוהה בעומאן וכן להשכלה גבוהה לנשים, באמצעות מענקי מלגות לסטודנטיות וסטודנטים ללימודים בעומאן ומחוץ למדינה וכן בהשקעה בתשתיות, בניית מבני לימוד להשכלה גבוהה ועוד. ב-2005 מונתה לסגנית יו"ר מועצת המחקר של עומאן. הייתה חברה במועצת התכנון העליונה. יו"ר הוועד הפועל של הפרויקט להקמת אוניברסיטת עומאן, וכן חברות בוועדה העליונה של הפרויקט. אל-בוסעידי שימשה כנשיאת אוניברסיטת קאבוס בעומאן. אל-בוסעידי היא בעלת דוקטורט מאוניברסיטת אוקספורד. אל-בוסעידי קיבלה תואר דוקטור לשם כבוד מאוניברסיטת גלאזגו. היא זכתה 3 פעמים בפרס האישה הערבית של השנה (אנ'). After nearly 17 years, Oman’s first woman minister Dr Rawya Al Busaidi steps down, The Arabian Stories News, ‏2020-08-25 (באנגלית אמריקאית) After nearly 17 years, Oman’s first woman minister Dr Rawya Al Busaidi steps down, The Arabian Stories News, ‏2020-08-25 Study Hour - The Business Year, www.thebusinessyear.com ISC to hold workshops on scientometrics, knowledge studies in Oman, Tehran Times, ‏2019-07-01 (באנגלית) University Council, www.squ.edu.om ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ראוויה סעוד אל-בוסעידי".
מוזיאון גטו ורשה

מוזיאון גטו ורשה (בפולנית: Muzeum Getta Warszawskiego) הוא מוזיאון להיסטוריה בוורשה, פולין, הנמצא כעת בשלבי בנייה. המוזיאון מתוכנן להיפתח בשנת 2023 ביום השנה ה-80 למרד גטו ורשה. המוזיאון ימוקם בבניינים בהם היה ממוקם בעבר בית החולים לילדים ברסון ובאומן, אשר בצומת הרחובות שליסקה וסיינה. ההיסטוריון הראשי של המוזיאון הוא דניאל בלטמן. המטרות המוצהרות של מוזיאון גטו ורשה הן: ביסוס הבסיס המחקרי לפיתוח והפצת ידע על תולדות גטו ורשה יצירת חלל תצוגה ומוסד מחקר על תולדות גטו ורשה אינטגרציה של הפעילויות הנחוצות במטרה להגן ולשמר את המורשת התרבותית של היהודים שהיו כלואים בגטו ורשה יישום יוזמות בתחום שיקום האנדרטאות ההיסטוריים של גטו ורשה קיום של פעילויות תרבות, מחקר, וחינוך הקשורות לתולדות גטו ורשה ייזום יוזמות חברתיות והענקת תמיכה להן ולארגונים לא ממשלתיים התורמים להגנה ולהנצחה של תולדות גטו ורשה. הנצחת זכרם של מייסדי בית החולים ההיסטורי לילדים ברסון ובאומן ושל קהילת יהודי ורשה במאה ה-19 ותחילת המאה ה-20. אתר האינטרנט הרשמי של מוזיאון גטו ורשה האתר הרשמי של מוזיאון גטו ורשה אריאל כהנא, בין הנצחה להתנצחות: פולין, משני צידי הזיכרון, באתר ישראל היום, 26 בינואר 2023 "Poland: Warsaw Ghetto museum will show the 'mutual love' between Poles, Jews". The Times of Israel. "Professor Daniel Blatman in the Warsaw Getto Museum". ערך זה הוא קצרמר בנושא פולין ובנושא מוזיאונים. אתם מוזמנים לתרום לוויקיפדיה ולהרחיב אותו.
סם רכנר

סם רכנר (באנגלית: Sam Rechner; נולד ב-2002) הוא שחקן תיאטרון, טלוויזיה וקולנוע אוסטרלי. רכנר, הופיע בסרט העלילתי "Ruby's Choice" עם ג'יין סימור, ושיחק בעונה השנייה של סדרת הטלוויזיה "The Wilds", בכיכובה של רייצ'ל גריפית'ס. בתיאטרון שיחק רכנר בתפקידים ראשיים בהפקות של חוות החיות ובמחזה 12 המושבעים מאת רג'ינלד רוז. ביוני 2021 לוהק רכנר לתפקיד בסרטו, הסמי-ביוגרפי של סטיבן ספילברג "הפייבלמנים". בשנת 2024 הופיע בתפקיד ראשי בסדרת הטלוויזיה תיכון הלבבות השבורים. הוא אחיינם של מגישי הטלוויזיה האוסטרלים פיטר אוברטון וג'סיקה רו. יש לו אח תאום שלומד באוניברסיטה בסידני. ניקול קידמן היא חברת משפחתו. רכנר השתתף בטקס האוסקר ה-95 ב-2023 עם קידמן ובעלה קית' אורבן. סם רכנר, ברשת החברתית אינסטגרם סם רכנר, במסד הנתונים הקולנועיים IMDb (באנגלית) Who Is Sam Rechner? Everything To Know About The Actor - Celebrila, Celebrila, ‏4 בפברואר 2022 Anthony D'Alessandro, Deadline, Deadline, ‏5 במאי 2021 Brent Lang, Variety, Variety, ‏5 במאי 2021 Hanna Wickes, Who Is Sam Rechner? Meet the ‘Heartbreak High’ Season 2 Newcomer, J-14, ‏7 באפריל 2024 Jonathon Moran, ‘Impostor syndrome’: Sydney actor lands Spielberg gig, Daily Telegraph, ‏18 בדצמבר 2022 Sam Rechner: Meet Jess Rowe and Peter Overton's nephew, Now To Love, ‏14 במרץ 2023 Andrew Hornery, No help from Kidman required as Hollywood beckons for rising star, The Sydney Morning Herald, ‏17 במרץ 2023
עצרו את מוזיקת הרצח

עצרו את מוזיקת הרצח (באנגלית: Stop Murder Music) היה קמפיין ומחאה, בסוף המאה ה-20 ובתחילת המאה ה-21, נגד השמעת מוזיקאים קריביים שלכאורה מהללים רצח של גברים הומוסקסואלים. הקמפיין היה בעיקר נגד מוזיקאי דאנסהול ורגאיי ג'מייקנים. הקמפיין האשים את האמנים הללו בקידום אלימות נגד להט"ב באמצעות שיריהם. הקמפיין נוהל במשותף על ידי OutRage!, קבוצת הייעוץ לגברים הומוסקסואלים שחורים (אנ') ו-J-FLAG (אנ')‏. המונח נטבע על ידי פעיל זכויות הלהט"ב הבריטי, פיטר טאצ'ל, ב-1992. הקמפיין הצליח באופן חלקי לבצע שינויים. מוזיקאים, כגון קייפלטון וסיזלה, הודיעו ב-2007, כי לא יוסיפו ביטויים הומופוביים לשיריהם. לעומתם, מוזיקאים, כגון Elephant Man (אנ') ו-T.O.K. (אנ'), סירבו להסיר ביטויים הומופוביים משיריהם. "iTunes Canada pulls anti-gay dancehall songs", Xtra.ca Murder Inna Dancehall Silencing Jamaican musicians fuels censorship debate (אורכב 01.12.2012 בארכיון Wayback Machine) Pride and prejudice (ארכיון) Archive copy of "Can music incite murder?", The Black Music Council Site at the Internet Archive. Report Date:15 Dec 2004. Alexis Petridis (Friday 10 December 2004). "Pride and prejudice" (אורכב 01.12.2016 בארכיון Wayback Machine), Guardian.co.uk. Burrell, Ian (2005)."'Murder music' silenced by a tough operator" (אורכב 22.09.2008 בארכיון Wayback Machine), Independent, The (London), Mar 7, 2005. Colin (2007). "Reggae Stars Sign On To Cut Out Homophobic Lyrics", LOGOonline.com: NewNowNext, at the Internet Archive. June 13, 2007. Andy (2007). "Reggae Stars Renounce Homophobia, Condemn Anti-gay Violence" (אורכב 25.09.2008 בארכיון Wayback Machine), Towelroad.com. 13 June 2007. Reggae tips (ארכיון)
עונת 2021/2022 בליגת העל הפורטוגלית

עונת 2021/2022 בליגת העל הפורטוגלית (בפורטוגזית: Primeira Liga, מוצגת גם בשם Liga Portugal Bwin בשל חסות מסחרית) הייתה העונה ה-88 של ליגת העל הפורטוגלית, הליגה המקצוענית הבכירה בפורטוגל. העונה החלה ב-6 באוגוסט 2021 והסתיימה ב-15 במאי 2022. בעונה זו חזר הקהל למגרשים אך בעקבות מגפת הקורונה בחלק מהמשחקים במהלך העונה הוטלה הגבלה על כניסת קהל. בסיום העונה פורטו זכתה באליפות מספר 30 שלה, והמועדונים בלננסש, טונדלה ומוריירנסה נשרו לליגה השנייה. שחקנה האורוגוואי של בנפיקה ליסבון דרווין נונייס זכה בתואר מלך השערים עם 26 כיבושים. מתוך 18 הקבוצות שהשתתפו בעונה זו, 15 המשיכו מהעונה שעברה. אליהן התווספו שתי המסיימות ראשונות בליגה הפורטוגלית השנייה, אשטוריל וויזלה שהעפילו במקומן של נסיונל מדיירה, וספורטינג פארנסה, שסיימו בשני המקומות האחרונים בעונת 2020/2021. ארוקה שסיימה במקום השלישי בליגת המשנה, העפילה גם היא לאחר שניצחה בפלייאוף את ריו אבה שסיימה במקום ה-16בעונת 2020/2021. אשטוריל העפילה לפרימיירה ליגה לאחר היעדרות של 3 שנים, ויזלה, שבה לאחר היעדרות של 36 שנים וארוקה לאחר היעדרות של 4 שנים. "Liga Portugal and Bwin establish a partnership agreement for the next 5 seasons". Liga Portugal (באנגלית). 16 באפריל 2021. נבדק ב-20 במאי 2021. {{cite web}}: (עזרה) Portugal, Rádio e Televisão de. "Adeptos regressam aos estádios. Liga Portugal garante segurança". Adeptos regressam aos estádios. Liga Portugal garante segurança. "FC Porto sagra-se campeão nacional (Liga)". A Bola. Portuguese Primeira Liga Top Scorers, BBC Sport (באנגלית בריטית) Portuguese Primeira Liga Top Assists, BBC Sport (באנגלית בריטית)
דניס יוסט

דניס יוסט (באנגלית: Dennis Yost;‏ 20 ביולי 1943, דטרויט – 7 בדצמבר 2008) היה זמר אמריקאי. דניס יוסט נולד בדטרויט. כאשר הוא היה בן שבע משפחתו עברה לג'קסונוויל. במהלך לימודים בבית הספר הוא התחיל לתופף בלהקה מקומית ובהמשך התחיל לשיר. בשנת 1965 הוא הצטרף ללהקה The Classics כזמר. כאשר הלהקה הופיע בדייטונה ביץ' היא משכה תשומת לב של בדי בואי והוא שכנע אותם לעבור לאטלנטה. שם הם חתמו על חוזה עם "קפיטול רקורדס". תוך זמן קצר הם הוציאו את הסינגל הראשון Pollyanna. בעקבות תלונות של להקה ותיקה באותו שם מניו יורק הם שינו שם הלהקה ל-Classics IV. בשנת 1967 הלהקה חתמה על חוזה עם Imperial Records. תוך זמן קצר הם הוציאו מספר להיטים כמו Spooky, Stormy ו-Traces שהגיעו למקומות מכובדים במצעד הפזמונים. Spooky היה בראש מצעד פזמונים קנדה הוט 100, Stormy הגיע למקום השני ב-בילבורד הוט 100 ו- Traces למקום החמישי.. לקראת שנת 1970 הלהקה התפרקה ויוסט הקים להקה חדשה בשם Dennis Yost and the Classics IV. הלהקה החדשה לא הצליחו לשחזר את ההצלחה של המקורית ורק שיר בודד הגיע למקום ה-39 ב-Billboard Hot 100 בשנת 1972. בשנת 1975 יוסט פירק את הלהקה ועזב את תעשיית הבידור. לאחר מספר שנים הוא חזר להופיע כסולן. בשנת 1981 הוא הוציא תקליט Going Through the Motions. בשנת 1993 הוא עבר לנשוויל בה המשיך לשיר ועסק בכתיבת שירים. באותה שנה להקת Classics IV נכללה ב"אולם התהילה" של ג'ורג'יה. בשנת 2006 יוסט נפל ממדרגות ועבר ניתוח קשה. חבריו ארגנו הופעה לכבודו במטרה לאסוף כסף לשיקומו. אומנם הוצאות ארגון ההופעה עברו את הסכום שהתקבל ממכירת הכרטיסים. דניס יוסט נפטר בשנת 2008 בהמילטון בה התגורר בשנים אחרונות עם משפחתו. דניס יוסט, במסד הנתונים הקולנועיים IMDb (באנגלית) דניס יוסט, באתר ספוטיפיי דניס יוסט, באתר AllMusic (באנגלית) דניס יוסט, באתר MusicBrainz (באנגלית) דניס יוסט, באתר Discogs (באנגלית) ביוגרפיה דניס יוסט, באתר "Find a Grave" (באנגלית)
דניאל סונדגרן

דניאל אנדראס סוּנְדְגְרֶן (בשוודית: Daniel Andreas Sundgren; נולד ב-22 בנובמבר 1990) הוא כדורגלן ישראלי-שוודי המשחק בעמדת המגן הימני בקבוצת וולוס מליגת העל היוונית ובנבחרת שוודיה. סונדגרן נולד בסולנה שבשוודיה. החל את הקריירה המקצוענית שלו בליגות הנמוכות בשוודיה וביוון. ב-20 בנובמבר 2015 חתם בא.י.ק סולנה מליגת העל השוודית. ב-9 ביוני 2019 חתם באריס סלוניקי מליגת העל היוונית. ב-20 ביוני 2022 חתם במכבי חיפה מליגת העל הישראלית. ב-16 ביולי 2022 הוא ערך את הופעת הבכורה שלו בקבוצה, בהפסד 3–4 בבעיטות הכרעה להפועל באר שבע במשחק אלוף האלופים 2022. ב-24 באוגוסט כבש שער בכורה במדי מכבי חיפה בתיקו 2–2 עם הכוכב האדום בלגרד, משחק בו עלתה מכבי חיפה לליגת האלופות בפעם השלישית בתולדותיה. ב-27 באוגוסט ערך הופעת בכורה בליגת העל, בניצחון 4–1 על מכבי נתניה. בתום העונה זכה עם הקבוצה באליפות. בעקבות המצב הביטחוני המתמשך שנוצר במלחמת חרבות ברזל ביקש לעזוב את הקבוצה. בחודש אוגוסט, בסמוך לפתיחת הליגה, קיבלה מכבי חיפה את בקשתו והוא שוחרר. ב-9 בספטמבר 2024 חתם בוולוס מליגת העל היוונית. ב-5 בספטמבר 2021 ערך סונדגרן את הופעת הבכורה שלו בנבחרת שוודיה הבוגרת, בניצחון 2–1 על אוזבקיסטן במשחק ידידות. א.י.ק סולנה אליפות שוודיה (1): 2018 מכבי חיפה אליפות: 2022/2023 אלוף האלופים: 2023 סונדגרן הוא בנו של כדורגלן העבר גארי סונדגרן. סונדגרן בזוגיות עם אילין סודרהולם, שוודית ממוצא יהודי, לזוג נולדה בת ב-2021. ב-17 באוגוסט 2023 אישרה ההתאחדות לכדורגל את רישומו כישראלי. מדיה וקבצים בנושא דניאל סונדגרן בוויקישיתוף דניאל סונדגרן, ברשת החברתית אינסטגרם דניאל סונדגרן, באתר ההתאחדות לכדורגל בישראל דניאל סונדגרן, באתר Transfermarkt דניאל סונדגרן, באתר Soccerway דניאל סונדגרן, באתר WorldFootball.net דניאל סונדגרן, באתר National Football Teams דניאל סונדגרן, באתר FootballDatabase.eu פרופיל, באתר מכבי חיפה רועי ויינברג ודניאל מקדאואל, ‏פייטר עם פתיל קצר: הכירו את דניאל סונדגרן, באתר ערוץ הספורט, 5 ביוני 2022 "Att lämna klubben som jag älskar mest svider", באתר Expressen, ‏ 9 ביוני 2019 (בשוודית) דורון בן דור, עכשיו זה רשמי: דניאל סונדגרן חתם במכבי חיפה, באתר ONE, ‏20 ביוני 2022 שמעון אלבז, סונדגרן נפרד רשמית ממכבי חיפה: "כואב לי ועצוב לי לעזוב את המועדון הפנטסטי הזה", באתר ynet, 25 באוגוסט 2024 ”Jag vet inte när jag kan spela igen, eller hur allvarligt det är”, www.aftonbladet.se (בשוודית) יגאל גולדשטיין, ‏תחסוך זר? חיפה תפעל לאזרוחו של סונדגרן, באתר ערוץ הספורט, 20 ביוני 2022 יגאל גולדשטיין, ‏אושר רישום דניאל סונדגרן כישראלי, באתר ערוץ הספורט, 17 באוגוסט 2023
עונת 2020/2021 בליגת העל הפורטוגלית

עונת 2020/2021 בליגת העל הפורטוגלית (בפורטוגזית: Primeira Liga, מוצגת גם בשם Liga NOS בשל חסות מסחרית) הייתה העונה ה-87 של ליגת העל הפורטוגלית, הליגה המקצוענית הבכירה בפורטוגל. העונה החלה באיחור בעקבות סיומה המאוחר של העונה הקודמת בשל מגפת הקורונה והיא החלה ב-18 בספטמבר 2020 והסתיימה ב-19 במאי 2021. כמו כן בעקבות המגפה בעונה זו ברב המשחקים לא הותרה כניסת קהל למגרשים. בסיום העונה ספורטינג ליסבון זכתה באליפות מספר 19 שלה, ונסיונל מדיירה, ספורטינג פארנסה וריו אבה נשרו לליגה השנייה. שחקנה הפורטוגלי של ספורטינג ליסבון פדרו גונסלבש זכה בתואר מלך השערים עם 23 כיבושים. מתוך 18 הקבוצות שהשתתפו בעונה זו, 16 המשיכו מהעונה שעברה. אליהן התווספו נסיונל מדיירה וספורטינג פארנסה שאיישו את שני המקומות הראשונים בליגה הפורטוגלית השנייה, בזמן שהוחלט על הפסקת הליגה בעונת 2019/2020 בעקבות מגפת הקורונה הן החליפו את ק.ד. אבס וויטוריה סטובל שסיימו ה-16 וה-18 בהתאמה בעונת 2019/2020. נסיונל העפילה לליגת העל לאחר היעדרות של שנה אחת, ויאלו פארנסה העפילה לליגה הבכירה לאחר היעדרות של 18 שנים. "Direção da Liga Portugal em reunião extraordinária" [LPFP board extraordinary meeting]. LPFP (בפורטוגזית). 5 במאי 2020. נבדק ב-6 במאי 2020. {{cite web}}: (עזרה)
מדוז (אי)

האי מדוז (אי מישור העשב באנגלית: Isle of Meadows) הוא אי קטן בלתי מיושב המצוי בחופו המערבי של רובע סטטן איילנד של העיר ניו יורק במדינת ניו יורק שבארצות הברית. האי ממוקם בשפך של פרש קילז לארתור קיל. האי נמצא בבעלות ובניהול עיריית ניו יורק ומאז שנות ה-90 של המאה ה-20 היווה חלק ממזבלת פרש קילז כיום מהווה האי שמורת טבע ואזור קינון לציפורים. מדיה וקבצים בנושא מדוז בוויקישיתוף ערך זה הוא קצרמר בנושא גאוגרפיה של ארצות הברית ובנושא איים. אתם מוזמנים לתרום לוויקיפדיה ולהרחיב אותו.
JCB 3CX

JCB 3CX הוא מחפרון תוצרת חברת JCB. זהו אחד מדגמי המחפרונים הנפוצים בעולם, והוא נמצא בשימוש נרחב גם בישראל. מחפרון זה מגיע במספר תתי-דגמים בהם 3CX PRO,‏ 3CX PLUS ו-3CX ECO. ה-3CX הוא מחפרון בינוני-גדול, משקלו נע בין 7.7 ל-9 טונות מוכן לעבודה, והספק המנוע 55–81 קילוואט (74–109 כ"ס). אורכו כ-6 מטר, גובהו כ-4 מטר ורוחבו כ-2.5 מטר (כתלות ברוחב הכף). הוא מצויד ביעה קדמי ומחפר אחורי (זרוע חפירה תלת-מפרקית שנראית כמו מחפר קטן). תא הנהג ממוזג ואטום לרעשים ואבק, ובדור החדש ביותר כולל בקרה אלקטרונית ולוח מחוונים דיגיטלי. הכיסא מסתובב ב-180 מעלות על מנת לאפשר את תפעול המחפר. בעת תפעול המחפר ניתן לפרוש חצובות ("רגליים מייצבות") על מנת ליצב את הכלי ולמנוע תנודות עקב התנגדות הקרקע לחפירה. מדיה וקבצים בנושא JCB 3CX בוויקישיתוף JCB 3CX באתר קומסקו, היבואן הרשמי של JCB בישראל מפרט טכני, קובץ PDF באתר קומסקו ערך זה הוא קצרמר בנושא הנדסה. אתם מוזמנים לתרום לוויקיפדיה ולהרחיב אותו.
עונת 2022/2023 בליגת העל הפורטוגלית

עונת 2022/2023 בליגת העל הפורטוגלית (בפורטוגזית: Primeira Liga, מוצגת גם בשם Liga Portugal Bwin בשל חסות מסחרית) הייתה העונה ה-89 של ליגת העל הפורטוגלית, הליגה המקצוענית הבכירה בפורטוגל. העונה החלה ב-5 באוגוסט 2022 והסתיימה ב-27 במאי 2023. בנפיקה ליסבון זכתה באליפות ה-38 שלה. בסיום העונה הקבוצות סנטה קלרה ופאסוס דה פריירה ירדו לליגה השנייה לאחר שסיימו בשני המקומות האחרונים בטבלה, מאריטימו שסיימה במקום ה-16 התמודדה מול אסטרלה דה אמדורה שסיימה שלישית בעונת 2022/2023 בליגה הפורטוגלית השנייה, היא הפסידה לה בסיכום שני המשחקים וירדה לליגה השנייה גם כן. מהדי טארמי מפורטו זכה בתואר מלך השערים עם 22 כיבושים. פדרו גונסלבש מספורטינג ליסבון זכה בתואר מלך הבישולים עם 11 בישולים. מתוך 18 הקבוצות שמשתתפות בעונה זו, 15 המשיכו מהעונה שעברה. אליהן התווספו שלוש המסיימות ראשונות בליגה הפורטוגלית השנייה, ריו אבה וקאזה פיה שהעפילו במקומן של בלננסש, וטונדלה, שסיימו בשני המקומות האחרונים בעונת 2021/2022. ג.ד. שאביש שסיימה במקום השלישי בליגת המשנה, העפילה גם היא לאחר שניצחה בפלייאוף את מוריירנסה שסיימה במקום ה-16 בעונת 2021/2022. ריו אבה העפילה לליגת העל לאחר היעדרות של שנה, קאזה פיה, שבה לאחר היעדרות של 83 שנים וסאבש לאחר היעדרות של 3 שנים. "Liga Portugal and Bwin establish a partnership agreement for the next 5 seasons". Liga Portugal (באנגלית). 16 באפריל 2021. נבדק ב-20 במאי 2021. {{cite web}}: (עזרה) Portuguese Primeira Liga Top Scorers, BBC Sport (באנגלית בריטית) Portuguese Primeira Liga Top Assists, BBC Sport (באנגלית בריטית)
אימורטל טכניק

פליפה אנדרס קורונל (נולד ב-19 בפברואר 1978), ידוע גם תחת שם הבמה אימורטל טכניק (באנגלית: Immortal Technique), הוא ראפר אמריקאי. מירב שיריו עוסקים בנושאים שנויים במחלוקת בפוליטיקה העולמית, מנקודת מבט של זרם השמאל הקיצוני. קורונל נולד בבית חולים צבאי בלימה. המשפחה של קורונל היגרה להארלם, ניו יורק ב-1980, כדי לברוח מהסכסוך הפנימי בפרו (אנ'). במהלך שנות נעוריו הוא נעצר מספר פעמים, לפי דבריו בגלל התנהגות "ילדותית ואגואיסטית". הוא סיים לימודים בתיכון האנטר קולג', שבמנהאטן, שם למדו יחדו איתו כריס הייז ולין-מנואל מירנדה. לאחר שהחל ללמוד באוניברסיטת פנסילבניה הוא נשפט לשנה בכלא באשמת תקיפה במהלך מחלוקת בין עמיתים סטונדטים. לאחר שהוא שוחרר על תנאי מהכלא הוא לקח בהוראתו של אביו שני סמסטרים בלימודי מדע המדינה במכללת ברוך, שבניו יורק סיטי. לאחר שחרורו מהכלא החל למכור את המוזיקה שלו ברחובות ניו יורק והחל להשתתף בבאטל ראפ עם ראפרים אחרים, עקב כך שלא הצליח למצוא עבודה במחיר הוגן. ב-2001 פליפה הוציא לאור את אלבומו הראשון, "Revolutionary Vol. 1". האלבום יצא לאור ללא סיוע בחברת הפצה או בחברת תקליטים, אלא באמצעות כספים שהרוויח בקרבות ראפ שביצע. בנובמבר 2002, המגזין The Source, ציין אותו ברשימת "Unsigned Hype", המכילה אומנים שהם לא חלק מחברת תקליטים. בספטמבר 2003 מגזין "The Source" הכתיר את השיר שלו, "Industrial Revolution", מהאלבום השני שיצא לאור בתואר "Hip Hop Quotable". בכך פליפה היה הראשון לזכות בתואר הזה כאמן שלא חתום בחברת תקליטים. ב-2008 פליפה הוציא לאור את אלבומו השלישי, "The 3rd World". נוסף על כך השתתף בערכית פסקול למשחקי וידאו ולסרטים. ב-2011 פליפה הוציא לאור את האלבום קומפילציה, "The Martyr", חינם להורדה. האלבום כלל שיר ישנים שלא יצאו לאור ושירים חדשים. בראיון ב-2020 ציין פליפה שהוא עובד על כתיבת ספר והחל לעבוד על אלבום חדש, אבל התעכב ביציאה לאור שלו בגלל מגפת הקורונה. Immortal Technique – Biography אתר האינטרנט הרשמי של אימורטל טכניק מדיה וקבצים בנושא אימורטל טכניק בוויקישיתוף אימורטל טכניק, ברשת החברתית פייסבוק אימורטל טכניק, ברשת החברתית אקס (טוויטר) אימורטל טכניק, במסד הנתונים הקולנועיים IMDb (באנגלית) אימורטל טכניק, באתר AllMusic (באנגלית) אימורטל טכניק, באתר MusicBrainz (באנגלית) אימורטל טכניק, באתר Discogs (באנגלית) אימורטל טכניק, באתר Songkick (באנגלית) אימורטל טכניק, באתר Genius אימורטל טכניק, באתר בילבורד (באנגלית)